Acuzații de pornografie infantilă la două licee din țară. Elevii au fost ridicați de anchetatori
- Bianca Ion
- 21 martie 2024, 19:38
Acuzații de pornografie infantilă au provocat îngrijorare la două licee de prestigiu din țară, unde patru elevi au fost ridicați de anchetatori pentru investigații suplimentare.
Acuzații de pornografie infantilă la două licee din țară
Un dosar penal de pornografie infantilă implică elevi de la două școli de prestigiu din Galați. Cadrele didactice au notificat atât poliția, cât și DIICOT, după ce au descoperit că patru băieți și o fată s-ar fi fotografiat în ipostaze indecente.
Evenimentele surprinse în fotografiile respective au avut loc recent în apartamentul unuia dintre elevi, într-o perioadă în care nu se afla niciun adult acasă. Potrivit surselor implicate în anchetă, elevul din clasa a zecea l-ar fi invitat pe partenera sa de aceeași vârstă, împreună cu trei prieteni, pentru a realiza imaginile discutate ulterior de adolescenții din cele două școli.
Elevii acuzați de pornografie infantilă au fost ridicați de anchetatorii
"Este vorba despre un comportament pe care l-au adoptat într-o anumită situație din naivitate, din lipsă de informații, din tentații ale vârstei", a declarat prof. Andra Ionescu, director CNCN Galați, potrivit stirileprotv.ro.
În cursul zilei de miercuri, polițiștii și procurorii de la Biroul de Combatere a Criminalității Organizate s-au deplasat la cele două licee și i-au preluat pe cei patru băieți din clasa a zecea. Părinții au fost chemați la audieri, iar telefoanele mobile ale suspecților au fost confiscate în vederea desfășurării ulterioare a anchetei.
Ce pedepse riscă cei implicați
"Nu știu care e motivul pentru care au fost luați și nici nu am nimic de declarat în privința asta. Dacă e să nu raportăm la elevii noștri, au o situație medie, să-i zic așa. Conform statutului elevului, pentru abaterile care s-au petrecut în afara școlii, răspund conform legii", a spus prof. Romeo Zamfir, director CNVA Galați.
"Ne-am preocupat de ceea ce se întâmplă cu fata, cu victima. Pentru că este, cred eu, persoana cea mai importantă, în toată această poveste. Ea trebuie să fie cea care să fie protejată și cea care trebuie să aibă susținerea noastră, consiliere psihologică", a precizat și prof. Andra Ionescu, director CNCN Galați.
Inspectoratul Școlar a fost informat despre situație, însă până în prezent, nu s-au inițiat anchete interne la nivelul celor două colegii.
"Ne-au informat, ne-au adus la cunoștință faptul că ieri au fost invitați la poliție un număr de copii, de elevi, pentru a da declarații în legătură cu o anchetă. Părinților li s-a adus la cunoștință acest lucru", a declarat prof. Adrian Silivestru, purtător de cuvânt al IȘJ Galați.
Elevii sunt sub investigație pentru producerea, deținerea și distribuirea de materiale pornografice cu minori, o infracțiune care poate fi pedepsită cu închisoarea între 1 și 5 ani.